**Zápis detí**

**Riaditeľka MŠ  Pri Váhu 68/8096, 034 06 Ružomberok – Černová oznamuje, že**  **dňa 10.mája 2021 od 7:00 do 15:00 hodiny uskutoční**

 **ZÁPIS DETÍ DO MATERSKEJ ŠKOLY PRI VÁHU 68/8096 RUŽOMBEROK - ČERNOVÁ NA ŠKOLSKÝ ROK 2021/2022.**

* **Zápis sa vzhľadom na aktuálnu situáciu uskutoční bez prítomnosti detí i zákonných zástupcov.**
* **Všetky 3-5 ročné deti, ktoré** **už boli**  **do MŠ prijaté, automaticky, bez opätovného zápisu** **pokračujú v** **predprimárnom vzdelávaní v našej MŠ**

**PODMIENKY ZÁPISU :**

**Do materskej školy môžu na predprimárne vzdelávanie zapísať zákonní zástupcovia dieťa vo veku od troch do šiestich rokov a len výnimočne, v prípade voľných kapacít je možné prijať dieťa** **od dvoch do troch rokov veku. Zákonný zástupca môže podať žiadosť na viaceré MŠ.**

**POVINNÉ PREDPRIMÁRNE VZDELÁVANIE**

**PRE DIEŤA, KTORÉ DOSIAHNE PÄŤ** **ROKOV VEKU DO 31. AUGUSTA 2021**

 **JE OD 01.09.2021** **PREDPRIMÁRNE VZDELÁVANIE POVINNÉ !**

Informácie k predprimárnemu vzdelávaniu:

Plniť predprimárne vzdelávanie bude musieť každé dieťa:

* **ktoré do 31. 08. 2021 (vrátane) dovŕši päť rokov veku, /**dieťa, ktoré už našu MŠ navštevuje**,** nemusí opätovne žiadať oprijatie do materskej školy, **ale sa automaticky od 1. septembra 2021 stáva dieťaťom plniacim povinné predprimárne vzdelávanie**
* **ktoré dovŕši päť rokov veku a povinné predprimárne vzdelávanie plní formou** **individuálneho vzdelávania**
* **ktoré dovŕši šesť rokov veku, ale nedosiahlo školskú spôsobilosť, – toto dieťa bude pokračovať v plnení povinného predprimárneho vzdelávania ešte jeden školský rok**
* **ktoré dovŕši päť rokov** **veku, ale zo zdravotných dôvodov je oslobodené od povinnosti dochádzať** **do materskej školy,** **lebo mu jeho zdravotný stav neumožňuje vzdelávať sa**
* **povinné predprimárne vzdelávanie trvá jeden školský rok.**

Zápis detí do MŠ bude organizovaný podľa pokynov zriaďovateľa Mesta Ružomberok.

**FORMA A PRIEBEH ZÁPISU:**

* rodič zákonný zástupca /vyplní Žiadosť o prijatie dieťaťa do MŠ – a to buď elektronický formulár, alebo formulár na vytlačenie, ktorý si stiahne zo stránky MŠ [www.cernova.sk](http://www.cernova.sk) /materská škola /, alebo na linku: https://www.ruzomberok.sk/zapis-deti-do-ms.html
* **vyplnenú žiadosť o prijatie dieťaťa spolu s potvrdením o zdravotnom stave dieťaťa s vyznačením očkovania do MŠ** **na predprimárne vzdelávanie môže rodič** **podať:**

-      elektronickou formou, preskenovanú na adresu MŠ: mscernova@azet.sk

- poštou doporučene na adresu: MŠ Pri Váhu 68/8096 , 034 06 Ružomberok- Černová

-      osobne vyplnenú žiadosť vhodí v deň zápisu do schránky s názvom Zápis detí do MŠ, v areáli MŠ Ružomberok – Černová pri vchode do budovy MŠ.

**Žiadosť musí byť** **vždy podpísaná obidvoma rodičmi/ zákonnými zástupcami/ podľa údajov rodného listu dieťaťa/**. V prípade, že nie je prítomný jeden zo zákonných zástupcov, bude prijatá aj žiadosť s podpisom jedného rodiča. Chýbajúci podpis bude druhým rodičom, alebo zákonným zástupcom dodatočne doplnený pri osobnom prevzatí rozhodnutia.

* **elektronická, či tlačená forma žiadosti** **musí byť aktuálne potvrdená všeobecným lekárom** **pre deti a dorast o** **zdravotnej spôsobilosti dieťaťa**, **s údajmi o povinnom očkovaní.**

Ak bude počet zapísaných detí do materskej školy vyšší, ako je možné prijať v zmysle §28 ods. 9 zákona č. 245/2008 Z.z., **riaditeľka MŠ rozhodne o prijatí** podľa nasledovných **kritérií prijímania detí materskej školy,** prerokovaných Pedagogickou radou a Radou školy MŠ Ružomberok – Černová

**KRITÉRIÁ PRIJÍMANIA** **DETÍ DO MŠ:**

* **prednostne sa budú prijímať** **deti, pre ktoré je predprimárne vzdelávanie povinné** **a to prednostne zo spádovej oblasti materskej školy**. Len v spádovej MŠ má dieťa garantované prijatie**,** dieťa však môže absolvovať predprimárnevzdelávanie aj **v**inej MŠ, ak o to rodičpožiada a daná MŠ má dostatok voľných kapacít**.**
* **následne sa prijímajú** **deti s pokračovaním plnenia povinného predprimárneho vzdelávania, keď dieťa nedosiahlo školskú spôsobilosť** /toto kritérium sa týka len detí z MŠ Ružomberok – Černová/.
* **až keď budú prijaté všetky** **deti, podľa predchádzajúcich kritérií, je možné prijať mladšie** **deti**:
	+ deti, ktoré k 31. decembru dovŕšia vek päť rokov,
	+ deti, ktoré k 31. decembru dovŕšia vek štyri roky,
	+ deti, ktoré k 31. decembru dovŕšia vek tri roky,
	+ v osobitných prípadoch možno žiadosti o prijatie vyhovieť bez použitia predchádzajúcich kritérií / napr. prednostne budú prijatí súrodenci detí, už navštevujúcich MŠ a to od 3 rokov veku /.

**Podmienka** **spádovej oblasti podľa trvalého pobytu sa nebude vzťahovať na tieto deti:**

* deti od dovŕšenia dvoch rokov veku sa môžu prijať len výnimočne, ak to umožní kapacita a podmienky materskej školy,
* dieťa so špeciálnymi výchovno-vzdelávacími potrebami sa do MŠ prijíma podľa vyššie uvedených kritérií  len vtedy, ak zákonný zástupca predloží všetky potrebné dokumenty a MŠ má vytvorené materiálne, priestorové, personálne-asistent učiteľa a iné potrebné podmienky v zmysle jeho znevýhodnenia

V závislosti od aktuálnych kapacitných možností materskej školy a splnení kritérií **riaditeľka MŠ, ak prijíma dieťa k začiatku školského roka a má k dispozícii všetky podklady pre rozhodnutia, rozhodne do 15. júna 2021 o prijatí/neprijatí dieťaťa na predprimárne vzdelávanie do materskej školy**, v odôvodnených prípadoch rozhodne o prijatí dieťaťa na adaptačný pobyt alebo na diagnostický pobyt.

**Kompetenciu rozhodovať o prijímaní detí do materskej školy majú riaditelia materských škôl podľa § 5 ods. 14 písm. a) zákona č. 596/2003 Z. z. Vzhľadom na to, že od 1. januára 2021 riaditelia materských škôl rozhodujú podľa Správneho poriadku,** **dieťa je „reálne“ prijaté na predprimárne vzdelávanie až po nadobudnutí právoplatnosti rozhodnutia o prijatí.**

Do MŠ budú od 01.09.2021 naďalej dochádzať deti a to len z MŠ Ružomberok - Černová, ktorým riaditeľka materskej školy vydá  ***Rozhodnutie o pokračovaní plnenia povinného predprimárneho vzdelávania v MŠ***.

Podkladom pre rozhodnutie riaditeľky MŠ vo veci pokračovania plnenia povinného predprimárneho vzdelávania je podľa § 28a ods. 3 školského zákona **vždy** **predloženie:**

* písomného súhlasu príslušného zariadenia výchovného poradenstva a prevencie,
* informovaného súhlasu zákonného zástupcu,
* písomného súhlasu všeobecného lekára pre deti a dorast

**Kontakt v prípade informácie:**

 ***riaditeľka materskej školy:***

 ***Erika Krajčiová****, MŠ Pri Váhu 68/8096, 034 06 Ružomberok - Černová*

 *t. č. riad. MŠ* ***+421 915 809 102*** *t. č. do MŠ* ***+421 905 440 673***

*mail len pre informácie o zápise:* *erikakrajci@azet.sk*

***mail len pre******zápis k odosielaniu žiadostí****:* *mscernova@azet.*sk